Source: https://www.click.ro/news/national/ludovic-orban-atac-la-ccr-inainte-de-aprobarea-noilor-reguli-pentru-carantina-izolare
Timestamp: 2020-08-08 23:25:17+00:00

Document:
Ludovic Orban, atac la CCR înainte de aprobarea noilor reguli pentru carantină, izolare și internare obligatorie | Click
Ludovic Orban acuză CCR de parti-pris politic
de Adrian Popescu 6 Iulie, 2020 - 13:03
”CCR este o filială a PSD”. Este noul atac la adresa judecătorilor constituționali venit din partea premirului Ludovic Orban. Declarația a fost făcută înainte de ședința de Guvern în care se va discuta proiectul de lege privind carantina, izolarea și internarea obligatorie. Acesta este necesar după decizia Curții Constituționale care a declarat ilegale toate regulile fixate de Ministerul Sănătății.
Ludovic Orban a făcut un rechizitoriu foarte dur la adresa modului în care Curtea Constituțională a analizat hotărârile Guvernului.”De la începutul epidemiei, orice demers al Guvernului a fost boicotat, îngreunat și în multe momente sabotat de atitudinea unor lideri politici și a unor instituții publice care s-au comportat ca niște filiale ale PSD. La fiecare lovitură noi am avut soluții și acum venim cu soluții. În urma unei decizii a CCR toate amenzile date cu instituțiile cu drept de control au fost anulate, printr-o decizie a CCR ca filială a PSD. Suntem în fata unei noi situații fără precedent create în urma unei decizii a CCR. CCR a decis că nu exista baza legală pt ca cetățenii diagnosticați să fie tratați în spital și că orice pacient poate pleca din spital. De asemenea, CCR ne-a lăsat fără instrumente privind izolarea și carantinarea”, a spus Ludovic Orban potrivit hotnews.ro, la începutul ședinței de guvern. El a anunțat că ședința de Guvern de luni este convocată special pentru stabilirea noilor reguli privind carantinarea, izolarea și internarea obligatorie. Toate vor face obiectul unui Proiect de Hotărâre de Guvern care va fi înaintat în procedură de urgență Parlamentului.

References: CCR 
 CCR 
 CCR 
 CCR 
 CCR 
 CCR